Üks lõbus seik laupäeva ööst tuli veel meelde. Kui olime lilled Kamikazesse viinud ja teise  auto Ülemiste parklasse jätnud, suundusime Lasnamäe Nissani kontori poole. Peterburi maanteel sõitis kõrvale mingi tume auto ja jäi sama kiirusega sõitma kui meie. Nemad vaatasid meid ja meie vaatasime neid. Meil käis autos usin arutelu et kes nad on või miks nad meie kõrval sõidavad. Oli erinevaid arvamusi - mängu korraldajad, võistlejad teisest tiimist, pätid, jne  Kuna teadsin, et Nissani teeninduse juurde saab kahte teed pidi (ka mööda Osmussaare teed) aega kaotamata, siis sobival hetkel vajutasin  usinasti pidurit ja keerasin ära vasakule. Teises autos olijad tundusid suht üllatunud olevat ja üritasid ka kuidagi tagasi keerata, aga ei see neil õnnestunud. See oli viimane kord kui neid nägime (vist). Peale mängu vaatasin üle, et milliste autodega oli rahvas kogunemisele tulnud... sellist autot seal ei olnud.